CELEX: C2006/154/15
Language: el
Date: 2006-07-01 00:00:00
Title: Υπόθεση C-166/06: Αίτηση για την έκδοση προδικαστικής αποφάσεως την οποία υπέβαλε το Tribunale civile di Bolzano στις  28 Μαρτίου 2006  — Eurodomus srl κατά Comune di Bolzano

1.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 154/7
            
         Αίτηση για την έκδοση προδικαστικής αποφάσεως την οποία υπέβαλε το Tribunale civile di Bolzano στις 28 Μαρτίου 2006 — Eurodomus srl κατά Comune di Bolzano
   (Υπόθεση C-166/06)
   (2006/C 154/15)
   Γλώσσα διαδικασίας: η ιταλική
   Αιτούν δικαστήριο
   Tribunale civile di Bolzano
   Διάδικοι στην υπόθεση της κύριας δίκης
   
      Προσφεύγουσα: Eurodomus srl
   
      Καθού: Comune di Bolzano
   Προδικαστικά ερωτήματα
   
               1)
            
            
               Συνιστά παραβίαση του κοινοτικού δικαίου η εκ μέρους διοικητικής αρχής, διαθέτουσας κανονιστική εξουσία της οποίας η άσκηση δύναται να έχει επιπτώσεις στην οικονομική κατάσταση της αναιρεσείουσας, έκδοση, ενόσω εκκρεμεί συναφής διαδικασία, κανονιστικών διατάξεων αντίθετων προς απόφαση διοικητικού δικαστηρίου με ισχύ δεδικασμένου;
            
         
               2)
            
            
               Συνιστά παραβίαση του κοινοτικού δικαίου η εκ μέρους της Provincia Autonoma di Bolzano [αυτόνομης επαρχίας του Bolzano] θέσπιση του άρθρου 107, παράγραφος 25, του νόμου LP [νόμου της επαρχίας] 13/1997, το οποίο, τροποποιώντας τις πολεοδομικές διατάξεις, απαγορεύει τη χρήση για εμπορικούς σκοπούς κτιρίων που έχουν κατασκευασθεί βάσει οικοδομικής άδειας εκδοθείσας δυνάμει προισχύσασας πολεοδομικής διατάξεως;
            
         
               3)
            
            
               Συνιστά, ομοίως, παραβίαση του κοινοτικού δικαίου η εκ μέρους του εκπροσώπου της Ιταλικής Κυβερνήσεως υιοθέτηση και άμεση εφαρμογή της ως άνω απαγορευτικής κανονιστικής ρυθμίσεως της Provincia autonoma di Bolzano;